# Mandriva Linux

La Mandriva Linux (anteriorment anomenada Mandrake o Mandrake Linux) fou una distribució comercial francesa sorgida l'any 1998 amb l'objectiu de fer arribar el Linux a l'usuari d'escriptori estàndard, amb pocs coneixements informàtics. És per això que disposava d'un procés d'instal·lació molt guiat, facilitant molt la feina a l'usuari, i reconeixia una gran quantitat de dispositius de maquinari. A més era compatible amb la distribució RedHat, ja que utilitzaven el mateix sistema d'empaquetar el programari. Aquest sistema s'anomena RPM.
El conjunt d'assistents i eines de Mandriva estaven traduïdes a més de 60 llengües, entre elles el català. De la traducció al català se n'encarregava Softcatalà, posteriorment la va dur a terme l'Albert Astals Cid i actualment el projecte està abandonat.
L'última versió del Mandriva va ser la versió de 2011. La majoria dels desenvolupadors de Mandriva Linux van passar a contribuir al projecte successor Mageia. A data de 2013 la web oficial de la distribució Mandriva ja no estava en línia.

## Edicions

Durant el període en què es desenvolupà Mandriva Linux, fou una de les distribucions més conegudes i estava disponible en sis versions diferents:
* Powerpack: versió DVD de pagament amb programari que no era el 100% lliure (gratuït i de codi obert), disponible en versió 32 i 64bits.
* ONE: versió autoexecutable des d'un CD, és gratuït però conté controladors no lliures, només disponible en 32bit.
* FREE: Versió DVD la qual el programari instal·lat és lliure (gratuït i de codi obert), només disponible en 32bit.
* FLASH: Versió que es ven conjuntament amb una memòria flash, pots dur el teu sistema Linux a qualsevol ordinador.

### Per a empreses

* Enterprise Server 5: Servidor Linux per a professionals.
* Pulse 2: La solució de codi lliure (Open Source) per a la gestió d'infraestructura de TI heterogenis.

### Versions

Des de 2007, Mandriva es publicava en un cicle de 6 mesos, d'una forma semblant a Ubuntu i Fedora Core. La primera versió de l'any simplement rep el nom de l'any, mentre que la segona versió de l'any és coneguda com a Spring per tal de distingir-la de l'altra versió del mateix any.

## Història
### El canvi de nom: de Mandrake a Mandriva

Mandrakesoft va anunciar en una nota de premsa el 31/3/2005 que comprava l'empresa de programari Conectiva. En una altra nota de premsa el 7/4/2005, l'empresa anunciava el seu canvi de nom i des d'aleshores s'anomena Mandriva.

### Versions en desenvolupament

L'arbre de desenvolupament de Mandriva era conegut com a Cooker. Aquest arbre era directament publicat com una versió nova estable.

### Taula de versions

| Any | Versió | Nom |
| 1998 | 5.1 | Venice |
| 1998 | 5.2 | Leeloo |
| 1999 | 5.3 | Festen |
| 1999 | 6.0 | Venus |
| 1999 | 6.1 | Helios |
| 2000 | 7.0 | Air |
| 2000 | 7.1 | Helium |
| 2000 | 7.2 | Odyssey (called Ulysses during beta) |
| 2001 | 8.0 | Traktopel |
| 2001 | 8.1 | Vitamin |
| 2002 | 8.2 | Bluebird |
| 2002 | 9.0 | Dolphin |
| 2003 | 9.1 | Bamboo |
| 2003 | 9.2 | FiveStar |
| 2004 | 10.0 | Community and Official |
| 2004 | 10.1 | Community |
| 2004 | 10.1 | Official |
| 2005 | 10.2 | Limited Edition 2005 |
| 2005 | 2006.0 | Mandriva Linux 2006 |
| 2006 | 2007 | Mandriva Linux 2007 |
| 2007 | 2007.1 | Mandriva Linux 2007 Spring |
| 2007 | 2008.0 | Mandriva Linux 2008 |
| 2008 | 2008.1 | Mandriva Linux 2008 Spring |
| 2008 | 2009.0 | Mandriva Linux 2009 |
| 2009 | 2009.1 | Mandriva Linux 2009 Spring |
| 2009 | 2010.0 | Mandriva Linux 2010 |

## Referències

* ↑ http://www.linux.com/learn/tutorials/717273-the-elegant-mageia-linux-prepares-a-new-release The Elegant Mageia Linux Prepares a New Release
* ↑ «Nota de premsa en la que s'anuncia l'adquisició de Conectiva». Arxivat de l'original el 2005-10-17. [Consulta: 12 agost 2021].
* ↑ «Nota de premsa en la que s'anuncia el canvi de nom». Arxivat de l'original el 2007-09-29. [Consulta: 10 maig 2021].
* ↑ «Development - Mandriva Community Wiki». wiki.mandriva.com. Arxivat de l'original el 2008-03-07. [Consulta: 1r març 2008].

## Enllaços externs

* Mandrake a SoftCatalà Arxivat 2004-02-19 a Wayback Machine. (Informació, obtenció, instal·lació, ...)
* Web Oficial de MandrivaLinux Arxivat 2005-08-19 a Wayback Machine.
* Estat de la traducció al català Arxivat 2006-10-18 a Wayback Machine.
* Elegir versió de mandriva Arxivat 2010-06-12 a Wayback Machine. (castellà)